V y h l á s e n i e   p r e d k l a d a t e ľ a

k návrhu zákona, ktorým sa mení a dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov a ktorým sa mení a dopĺňa zákon Slovenskej národnej rady č. 71/1992 Zb. o súdnych poplatkoch a poplatku za výpis z registra trestov v znení neskorších predpisov boli predložené viaceré zásadné pripomienky v rámci medzirezortného pripomienkového konania. V rámci rozporového konania k zásadným pripomienkam sa nepodarilo odstrániť rozpory v nasledujúcich oblastiach:

Por. č.	Subjekt	Pripomienka	Typ	Stanovisko Ministerstva financií SR	
1.	MPRVSR (Ministerstvo pôdohospodárstva a rozvoja vidieka Slovenskej republiky)	K položke 34 sadzobníka správnych poplatkov
V prílohe k zákonu – v sadzobníku správnych poplatkov, pri položke č. 34 žiadame na koniec textu tejto položky doplniť nasledujúci text: „Oslobodenie Od poplatku podľa bodu B) tejto položky je oslobodené pozemkové spoločenstvo, ak k zmene údajov v registri pozemkových spoločenstiev došlo na základe právoplatnosti rozhodnutia orgánu štátnej správy na úseku pozemkových úprav o schválení vykonania projektu pozemkových úprav podľa zákona č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov.“ Zdôvodnenie: Navrhujeme oslobodenie od úhrady správneho poplatku v tom prípade, ak k zmenám v údajoch, ktoré sa zapisujú do registra pozemkových spoločenstiev došlo v dôsledku konania štátu. Takýmto konaním je konanie o pozemkových úpravách podľa osobitného predpisu, ktorých výsledkom je nové vlastnícke usporiadanie v území s dôsledkom na zmeny údajov evidovaných orgánom štátnej správy v registri pozemkových spoločenstiev. Požiadavka na uvedenú zmenu vyplynula zo skúseností z aplikačnej praxe, pričom sa poukazuje na skutočnosť, že verejnosť má štátu platiť poplatok za to, aby štát zaevidoval zmeny, údajov, ktoré vznikli ako dôsledok konania štátu. Oslobodenie sa nedotýka iných dôvodov na zmenu údajov v registri pozemkových spoločenstiev.	Z	Ministerstvo financií SR považuje navrhovanú úpravu sadzobníka správnych poplatkov nad rámec novely zákona. 
Rozpor trvá.	
2.	MPRVSR (Ministerstvo pôdohospodárstva a rozvoja vidieka Slovenskej republiky)	K položke 40 sadzobníka správnych poplatkov
V prílohe k zákonu – v sadzobníku správnych poplatkov, pri položke 40 písm. e) žiadame na koniec textu doplniť nasledujúci text: „Oslobodenie Od poplatku podľa písm. e) tejto položky je oslobodené mimoriadne povolenie lovu chorej alebo poranenej zveri a mimoriadne povolenie lovu zveri na nepoľovných plochách.“ Zdôvodnenie: Navrhujeme oslobodenie od úhrady správneho poplatku v prípade mimoriadneho povolenia lovu chorej alebo poranenej zveri, nakoľko v tomto prípade je dôvodom pre povolenie lovu ukončenie trápenia zveri, resp. zamedzenie prípadného šírenia chorôb. V tomto prípade je v záujme štátu, aby bol mimoriadny lov chorej alebo poranenej zveri povolený. Navrhujeme oslobodenie od úhrady správneho poplatku v prípade mimoriadneho povolenia lovu zveri na nepoľovných plochách z nasledovných dôvodov: Výskyt zveri na nepoľovných plochách je nežiaduci, pričom odstrániť zver z týchto plôch (či už odstrelom, alebo odchytom) nie je iným spôsobom ako formou mimoriadneho povolenia možný. Typickými nepoľovnými plochami sú zastavané územia miest a obcí, kde môže dôjsť k nebezpečným situáciám pri stretoch ľudí so zverou a k ohrozeniu zdravia a majetku. V prípade výskytu zveri na iných nepoľovných plochách (ohradené záhrady, ovocinárske a lesné škôlky, vinice, sady) dochádza ku škodám spôsobovaným touto zverou. Žiadosť o mimoriadne povolenie lovu zveri na nepoľovných plochách podáva podľa § 56 ods. 7 zákona č. 274/2009 Z. z. o poľovníctve a o zmene a doplnení niektorých zákonov v znení neskorších predpisov užívateľ nepoľovných plôch. Zver sa pritom na nepoľovné pozemky nedostáva pričinením užívateľa pozemku, avšak v súčasnosti, ak užívateľ nepoľovného pozemku chce z pozemku zver odstrániť, musí zaplatiť správny poplatok. Z uvedených dôvodov navrhujeme mimoriadne povolenie lovu zveri na nepoľovných plochách oslobodiť od správneho poplatku. Vydanie mimoriadneho povolenia lovu zveri z iných ako uvedených dôvodov navrhujeme ponechať naďalej spoplatnené.	Z	Ministerstvo financií SR považuje navrhovanú úpravu sadzobníka správnych poplatkov nad rámec novely zákona. 
Rozpor trvá.	
3.	MŽPSR (Ministerstvo životného prostredia Slovenskej republiky)	K čl. I bod 10 sadzobník správnych poplatkov časť VI. Doprava položka 65
Žiadame do výpočtu registračných poplatkov pre nové aj dovezené autá pridať okrem výkonu a veku aj komponent CO2 tak, aby bola zmena rozpočtovo neutrálna a najmä motivovala spotrebiteľov kupovať čistejšie a šetrnejšie autá k životnému prostrediu. Zdôvodnenie: Súčasný návrh daňovo zvýhodňuje skôr staršie, environmentálne škodlivejšie autá resp. nijako nemotivuje kúpu nových áut s minimálnymi dopadmi na životné prostredie. Cieľom zásadnej pripomienky je určite zachovať pôvodný zámer predkladateľa a skôr vylepšiť návrh tak, aby boli odmenení aj 
majitelia čistých áut s nízkou produkciou CO2 a teda výrazne nižším negatívnym dopadom na životné prostredie. Podpora znižovania emisií v doprave je pevnou súčasťou programového vyhlásenia vlády SR a Akčného plánu MŽP SR. Okrem toho musí Slovenská republika plniť záväzky európskej legislatívy, osobitne podľa nového Nariadenia o ročnom znižovaní emisií CO2 v sektoroch mimo ETS (čiže aj doprave) znížiť emisie CO2 do roku 2030 až o 12 % oproti roku 2005, čo predstavuje zvýšenie doterajšieho cieľa medzi 2020 a 2030 o 25 percentuálnych bodov. V súlade s touto pripomienkou žiadame dopracovať aj Doložku vplyvov na životné prostredie.	Z	Registračný poplatok má podstatu majetkovej dane. To znamená, že rozhodujúcim kritériom určenia základu poplatku (dane) je bohatstvo (resp. výška majetku). Aby každé vozidlo nebolo potrebné ohodnocovať individuálne, stanovili sa štatisticky najvýznamnejšie objektívne kritéria na definovanie hodnoty majetku. Počet kritérií je stanovený na dve, t. j. výkon a vek s cieľom zachovať zrozumiteľnosť vypočítania výšky poplatku. Registračný poplatok, ktorý je zavedený už aj v súčasnosti, nie je environmentálnou daňou. Napriek tomu, že výpočet registračného poplatku nezahŕňa priamo environmentálne faktory ako sú v súčasnosti neobjektívne emisie, resp. objektívnejšie emisné triedy, novonavrhovaný systém určovania sadzieb registračného poplatku má nepriamy vplyv na proenvironmentálne správanie vlastníkov vozidiel. Toto treba posudzovať v kontexte so súčasným stavom, ktorý je výrazne nerovnomerný vo výške sadzieb medzi novými a staršími vozidlami. Príklad: držiteľ nového vozidla napr. s výkonom 125 kW, ktoré je prvýkrát registrované, v súčasnosti zaplatí 657 eur, pričom rovnako výkonné tuzemské vozidlo, ale troj-, štvor-, desať-, či dvadsaťročné zaplatí pri ďalšej preregistrácii vždy len 33 eur. Motivácia kúpiť si ojazdené vozidlo s vyššími emisiami je z pohľadu priepastného rozdielu medzi sadzbami signifikantná. Naopak návrh počíta s postupným vyklesávaním výšky sadzieb podľa veku v rovnakej výkonovej kategórii. Spomínané 125 kW vozidlo v prípade prvej registrácie podľa nových sadzieb držiteľ zaplatí 530 eur (o 127 eur menej, resp. o 19% menej!), zatiaľ čo staršie vozidlo napr. päťročné 169,5 eur (o 136,5 eur viac) a desaťročné vozidlo 74 eur (o 41 eur viac). Motivácia kúpy nového vozidla s nižšími emisiami je v porovnaní so súčasnosťou väčšia. Viac ako desaťročné vozidlá majú len zlomkovú hodnotu kúpnej ceny, takže zdaňovať majetok s nízkou (alebo takmer žiadnou) hodnotou viac ako majetok s vyššou hodnotou je napriek vyšším emisiám starších vozidiel daňovo nespravodlivé a systém by bol degresívny. 
Okrem toho takýto návrh by mal silný antisociálny efekt. Kúpa staršieho vozidla (napr. viac ako desaťročného) by sa predražila v pomere k hodnote vozidla aj o desiatky percent a pre marginálne skupiny obyvateľstva (napr. mnohodetné rodiny, pracujúci na úrovni minimálnej mzdy, zdravotne ťažko postihnutí, osamelé matky a pod.) by sa kúpa vozidla stala nedostupná. Návrh pripomienky s negatívnym sociálnym vplyvom v dôsledku vyšších sadzieb na vozidlá s nižšou emisnou triedou nebol predstavený verejnosti, a preto ani nebol predmetom diskusií v tejto rovine s vybranými sociálnymi partnermi, ktorí zastupujú rôzne sociálne skupiny obyvateľstva. V návrhu nie je možné kombinovať prvky majetkovej a environmentálnej dane, nakoľko tieto efekty sú vzájomne protichodné a po diskusii s expertmi EK bol základ dane zachovaný so súčasným stavom (hodnota majetku). Majetkovú podstatu registračnej dane volí EK pri diskusii so všetkými členskými krajinami EÚ (pričom neobmedzuje vnášať aj iné komponenty, napr. s environmentálne pozitívnym efektom). EK taktiež konštatuje potrebu úpravy systému, ak vyklesávanie sadzieb vzhľadom na opotrebenie nie je dostatočné.
Systém je nastavený tak, že registračný poplatok sa bude platiť pri každej zmene držiteľa vozidla (predaj druhému, tretiemu a ďalším majiteľom), pričom s narastajúcim vekom poplatok klesá taktiež z dôvodu, že implicitne treba počítať aj s poplatkom, ktorý už zaplatil prvý držiteľ (vlastník) vozidla. Nie je dôvod na spoplatňovanie (zdaňovanie) toho istého predmetu dane vyššou sadzbou – v kontexte, že aj EURO 6 norma bude pri ďalšom technologickom vývoji raz tá horšia emisná trieda a podľa návrhu pripomienky by takéto vozidlo malo v budúcnosti platiť vyšší poplatok akoby zaplatil jeho držiteľ v čase prvej registrácie. Pripomíname, že vozidlá s akýmkoľvek výkonom motora, ktorého jediným zdrojom je elektrina (čistá energia) je poplatok navrhnutý v nezmenenej výške 33 eur. Zvýhodnenie environmentálne čistých vozidiel (pri abstrahovaní od faktu, že aj istý podiel vyrábanej elektriny je z uhlia, plynu, ropy a pod.) sa do registračného poplatku na podporu predaja práve týchto vozidiel zakomponoval a navrhuje sa zachovať.
Z vysvetlenia majetkovej podstaty dane v kontexte sadzieb medzi súčasným a navrhovaným sadzbám je možné predpokladať isté proenvironmentálne správanie (viď vyhodnotenie pripomienky k návrhu zaviesť degresívny prístup k sadzbám podľa euro noriem). Tento efekt je však dlhodobý a nie je ho možné exaktne vykvantifikovať hneď po účinnosti zákona. Z tohto dôvodu doložka vplyvov na životné prostredie počíta s neutrálnym vplyvom na ŽP v krátkodobom horizonte.
Rozpor trvá.	
4.	ZAP SR (Zväz automobilového priemyslu Slovenskej republiky)	K celému materiálu
Žiadame doplniť do návrhu poznámku; Položka 73 odsek d) trvalé vyradenie vozidla z evidencie vozidiel .....5 eur: "Poplatok podľa písmena d) sa nevyberá, pokiaľ bolo vozidlo odovzdané na spracovanie spracovateľovi starých vozidiel podľa Zákona 79/2015 Z.z." Zdôvodnenie: Od roku 2010 existuje elektronická výmena údajov medzi spracovateľmi starých vozidiel a národnou evidenciou vozidiel. Proces spracovania starého vozidla (zošrotovanie) sa nedá elektronicky ukončiť, nakoľko vyberaný poplatok 5 EUR preruší túto elektronickú službu. Poplatok musí byť zaplatený a potvrdenie predložené príslušnému DI PZP, ktoré znova potvrdí spracovanie a trvalé vyradenie vozidla z evidencie. Počet spracovaných vozidiel za 1 rok: cca 28-34 tis.	Z	Pripomienka je nad rámec zákona.
Rozpor trvá.	
5.	ZAP SR (Zväz automobilového priemyslu Slovenskej republiky)	K samotnej podstate výpočtu poplatku a základnej myšlienke materiálu, na ktorej je postavený
Navrhnuté znenie novely zákona o správnych poplatkoch pre položku 65 „Zápis držiteľa motorového vozidla“ zavádza vo forme poplatku „majetkovú daň“, pričom hodnota dane je stanovená ako koeficient súčinu poplatku za výkon motora (kritérium hodnoty majetku) a koeficient veku vozidla, ktorý sa s vekom vozidla znižuje. Súčinom oboch koeficientov dostaneme výslednú sumu poplatku za registráciu/dane. Aplikáciou návrhu prichádza pri prvých registráciách na Slovensku k nelogickému zvýhodneniu starých, neekologických a menej bezpečných vozidiel (viď. tabuľka Príloha č. 1). Takto uplatnená opačná logika je jediná v krajinách EÚ, kde všetky ostatné krajiny uplatňujú zvýšenie poplatkov s ohľadom na vek t.j. viac sú postihované neekologické vlastnosti vozidiel. Takýto prístup by mal protichodný vplyv na plnenie záväzkov SR v jednotlivých oblastiach: - znižovania emisií v doprave v gescii MŽP SR, ku ktorému sa Vláda SR zaviazala vo viacerých dokumentoch, - podporenie technológií a výrobkov využívajúcich alternatívne palivá v doprave v gescií MH SR, ktoré v súčasnosti spracováva a predkladá do MPK legislatívny návrh materiálu „Národná politika zavádzania infraštruktúry pre alternatívne palivá v podmienkach Slovenskej republiky“ a „Národný politický rámec pre rozvoj trhu s alternatívnymi palivami“, - nie je dôvod, aby sa MDVaRR SR zaoberalo problematikou budovania infraštruktúry v súvislosti so zvýšeným záujmom o alternatívne palivá v doprave, pokiaľ neexistuje dostatočná motivácia trhu pre obnovu vozidlového parku prostredníctvom ekologických vozidiel, - bezpečnosť na cestách a znižovanie následkov dopravných nehôd (MV SR) čo je v kontraste programovým vyhlásením vlády a jej záujmu chrániť zdravie a životy občanov, - zavedením variabilnej výšky poplatku sa nedajú uplatniť elektronické služby registrácie vozidiel, nakoľko elektronická služba nedokáže posúdiť správnosť zaplateného poplatku, čo neguje celú prácu MV SR v oblasti zavádzania elektronickej registrácie vozidiel v uplynulom období, uplatnenie takéhoto prístupu zároveň môže spôsobovať korupčné správanie, - návrh ide proti pozitívnym signálom, ktoré sa objavujú pri stanovovaní podmienok verejného obstarávania a výberového konania na nákup vozidiel pre podnikateľov, štátnu správu a samosprávu, kde čoraz vyššiu váhu získavajú ekologické kritéria. Po rokoch snaženia o zmenu verejnej mienky v tejto oblasti sa vraciame späť, - navrhnutá logika registračného poplatku sa stavia kontraproduktívne k všetkým týmto dlhoročným snahám vlády aj súkromného sektora a demotivuje o ekologickej obnove vozidlového parku. Návrh ZAP SR, ktorý bol neúspešne predložený MF v rámci konzultácií k zámeru návrhu: Sadzba registračných poplatkov by mala zohľadňovať ekologické parametre vozidla a poplatok sa by sa mal progresívne zvyšovať s ohľadom na nižšiu ekologickú kvalitu vozidiel – viď. Príloha č. 2. Návrh na riešenie prikladáme s nasledujúcim vysvetlením: - navrhuje rozdeliť vozidlá podľa emisných úrovní na EURO 1-3, EURO4, EURO 5, EURO 6. Benefit rozdelenia spočíva v eliminovaní neekologických vozidiel a podpore ekologických vozidiel, - jednotlivé emisné skupiny majú presný termín poslednej povinnej registrácie vozidla, preto je toto kritérium kontrolovateľné, - výkonové kritérium ako základná forma posúdenia vozidla zostáva zachované, - jednotlivé emisné úrovne majú skupiny poplatkov progresívne sa zvyšujúce s výkonom motora pričom platí, o jeden stupeň vyššia emisná úroveň znižuje poplatok o jednu výkonovú skupinu, - najvyššia výkonová úroveň a strop poplatku je stanovený na 236kW a 1.660 EUR čo považujeme za dostatočne vysokú sumu (v podstate sankciu za luxusný majetok) uplatnenú pri každej zmene v evidencii, - pri porovnaní na vzorke poplatku pre vozidlá s vekom 5-11 rokov, výkonom, 100-140kW vidno, že ide o veľmi podobnú výšku poplatku. - navrhované riešenie výšky poplatku eliminuje všetky negatíva návrhu MF SR, ktoré sú popísaní v hornej časti tohto materiálu. Sprehľadňuje celý systém, zachováva možnosť využívania elektronických služieb a pôsobí motivačne pre obnovu vozidlového parku v duchu hlavného princípu, ktorý inicioval úlohy zapísané v jednotlivých kapitolách programového vyhlásenia Vlády SR – ochrana zdravia a životov obyvateľov Slovenskej republiky. Poznámka: vzhľadom na nemožnosť vloženia príloh (príloha č.1 a príloha č.2) do systému slov-lex.sk sú tieto k dispozícii na vmarusak@zapsr.sk na vyžiadanie.	Z	Registračný poplatok má podstatu majetkovej dane. To znamená, že rozhodujúcim kritériom určenia základu poplatku (dane) je bohatstvo (resp. výška majetku). Aby každé vozidlo nebolo potrebné ohodnocovať individuálne, stanovili sa štatisticky najvýznamnejšie objektívne kritéria na definovanie hodnoty majetku. Počet kritérií je stanovený na dve, t. j. výkon a vek s cieľom zachovať zrozumiteľnosť vypočítania výšky poplatku. Registračný poplatok, ktorý je zavedený už aj v súčasnosti, nie je environmentálnou daňou. Napriek tomu, že výpočet registračného poplatku nezahŕňa priamo environmentálne faktory ako sú v súčasnosti neobjektívne emisie, resp. objektívnejšie emisné triedy, novonavrhovaný systém určovania sadzieb registračného poplatku má nepriamy vplyv na proenvironmentálne správanie vlastníkov vozidiel. Toto treba posudzovať v kontexte so súčasným stavom, ktorý je výrazne nerovnomerný vo výške sadzieb medzi novými a staršími vozidlami. Príklad: držiteľ nového vozidla napr. s výkonom 125 kW, ktoré je prvýkrát registrované, v súčasnosti zaplatí 657 eur, pričom rovnako výkonné tuzemské vozidlo, ale troj-, štvor-, desať-, či dvadsaťročné zaplatí pri ďalšej preregistrácii vždy len 33 eur. Motivácia kúpiť si ojazdené vozidlo s vyššími emisiami je z pohľadu priepastného rozdielu medzi sadzbami signifikantná. Naopak návrh počíta s postupným vyklesávaním výšky sadzieb podľa veku v rovnakej výkonovej kategórii. Spomínané 125 kW vozidlo v prípade prvej registrácie podľa nových sadzieb držiteľ zaplatí 530 eur (o 127 eur menej, resp. o 19% menej!), zatiaľ čo staršie vozidlo napr. päťročné 169,5 eur (o 136,5 eur viac) a desaťročné vozidlo 74 eur (o 41 eur viac). Motivácia kúpy nového vozidla s nižšími emisiami je v porovnaní so súčasnosťou väčšia. Viac ako desaťročné vozidlá majú len zlomkovú hodnotu kúpnej ceny, takže zdaňovať majetok s nízkou (alebo takmer žiadnou) hodnotou viac ako majetok s vyššou hodnotou je napriek vyšším emisiám starších vozidiel daňovo nespravodlivé a systém by bol degresívny. 
Okrem toho takýto návrh by mal silný antisociálny efekt. Kúpa staršieho vozidla (napr. viac ako desaťročného) by sa predražila v pomere k hodnote vozidla aj o desiatky percent a pre marginálne skupiny obyvateľstva (napr. mnohodetné rodiny, pracujúci na úrovni minimálnej mzdy, zdravotne ťažko postihnutí, osamelé matky a pod.) by sa kúpa vozidla stala nedostupná. Návrh pripomienky s negatívnym sociálnym vplyvom v dôsledku vyšších sadzieb na vozidlá s nižšou emisnou triedou nebol predstavený verejnosti, a preto ani nebol predmetom diskusií v tejto rovine s vybranými sociálnymi partnermi, ktorí zastupujú rôzne sociálne skupiny obyvateľstva. V návrhu nie je možné kombinovať prvky majetkovej a environmentálnej dane, nakoľko tieto efekty sú vzájomne protichodné a po diskusii s expertmi EK bol základ dane zachovaný so súčasným stavom (hodnota majetku). Majetkovú podstatu registračnej dane volí EK pri diskusii so všetkými členskými krajinami EÚ (pričom neobmedzuje vnášať aj iné komponenty, napr. s environmentálne pozitívnym efektom). EK taktiež konštatuje potrebu úpravy systému, ak vyklesávanie sadzieb vzhľadom na opotrebenie nie je dostatočné.
Systém je nastavený tak, že registračný poplatok sa bude platiť pri každej zmene držiteľa vozidla (predaj druhému, tretiemu a ďalším majiteľom), pričom s narastajúcim vekom poplatok klesá taktiež z dôvodu, že implicitne treba počítať aj s poplatkom, ktorý už zaplatil prvý držiteľ (vlastník) vozidla. Nie je dôvod na spoplatňovanie (zdaňovanie) toho istého predmetu dane vyššou sadzbou – v kontexte, že aj EURO 6 norma bude pri ďalšom technologickom vývoji raz tá horšia emisná trieda a podľa návrhu pripomienky by takéto vozidlo malo v budúcnosti platiť vyšší poplatok akoby zaplatil jeho držiteľ v čase prvej registrácie. Pripomíname, že vozidlá s akýmkoľvek výkonom motora, ktorého jediným zdrojom je elektrina (čistá energia) je poplatok navrhnutý v nezmenenej výške 33 eur. Zvýhodnenie environmentálne čistých vozidiel (pri abstrahovaní od faktu, že aj istý podiel vyrábanej elektriny je z uhlia, plynu, ropy a pod.) sa do registračného poplatku na podporu predaja práve týchto vozidiel zakomponoval a navrhuje sa zachovať.
Poskytovanie elektronických služieb vrátane platby poplatku je záležitosťou nastavenia systému, ktorý môže obsahovať maticu všetkých sadzieb po dosadení veličín do vzorca. Proces kontroly evidovaného poplatku aj správnosť vypočítanej výšky poplatku nie je v kompetencii MF SR, avšak máme za to, že aj pri elektronickej službe je potrebné sa dostaviť na policajný inšpektorát z dôvodu overenia registrovaného vozidla, takže správnosť výšky poplatku je závislá taktiež od kontroly úradníkom na mieste. Vami navrhovaný degresívny systém určenia sadzieb poplatkov podľa emisný tried je fiškálne negatívny, pričom zachovanie fiškálnej neutrality (výšky príjmu do štátneho rozpočtu) je podmienkou navrhovanej zmeny. Pripomienkou navrhovaný mechanizmus určovania sadzieb nijako nerieši otázku poskytovania elektronických služieb (sú to len iné čísla podľa iných kritérií).
Rozpor trvá.	
6.	MVSR (Ministerstvo vnútra Slovenskej republiky)	K sadzobníku správnych poplatkov
SADZOBNÍK SPRÁVNYCH POPLATKOV V časti XXIV. ČASŤ VÝKON VEREJNEJ MOCI ELEKTRONICKY Položka 274 písmeno b) znie: Vydanie alternatívneho autentifikátora ............. 20 eur Odôvodnenie: S vydávaním alternatívneho autentifikátora sú spojené výdavky na úpravu systému a jeho vydávanie. Túto pripomienku považujeme za zásadnú
	Z	Ministerstvo financií SR považuje navrhovanú úpravu sadzobníka správnych poplatkov nad rámec novely zákona. 
Rozpor trvá.	
7.	MVSR (Ministerstvo vnútra Slovenskej republiky)	nad rámec navrhovanej právnej úpravy
Za novelizačný bod 10 žiadame vložiť nový novelizačný bod 11., ktorý znie: „11. V sadzobníku správnych poplatkov časti VI. Doprava položke 73 za písmeno f) žiadame vložiť text: „Oslobodenie Od poplatku podľa písmena d) tejto položky sú oslobodené vozidlá, ktoré podliehajú spracovaniu podľa osobitného predpisu.xx)“. V poznámke pod čiarou k odkazuxx) je citovaný zákon č. 79/2015 Z. z. o odpadoch a o zmene a doplnení niektorých zákonov. Túto pripomienku považujeme za zásadnú. Odôvodnenie: Zavedením inštitútu odovzdávania starých vozidiel kategórie M1, N1 a L2 podľa zákona č. 79/2015 Z. z. o odpadoch a o zmene a doplnení niektorých zákonov sa okrem naplnenia cieľov v oblasti ochrany životného prostredia predpokladalo uľahčenie riešenia životných situácií verejnosti pri odovzdaní vozidla na spracovanie a následnom vyradení z evidencie. V súčasnosti občan pri odovzdaní starého vozidla odovzdáva aj vydané doklady k vozidlu a tabuľky s evidenčným číslom. Po odovzdaní vozidla na spracovanie musí ešte občan požiadať dopravný inšpektorát o vyradenie vozidla z evidencie, čo podlieha správnemu poplatku vo výške 5 eur. Z údajov od Zväzu automobilového priemyslu Slovenskej republiky v roku 2015 občania odovzdali spracovateľom 26 441 vozidiel kategórie M1 a N1 (žiadne vozidlo kategórie L2 nebolo odovzdané). Za predpokladu, že všetky následné vyradenia vozidiel z evidencie podliehali plateniu správneho poplatku, boli príjmy štátneho rozpočtu max. 132 205 eur (od tohto počtu je potrebné ešte odpočítať správne poplatky za vyradenia vozidiel prostredníctvom elektronickej služby, ktoré sú vo všeobecnosti preferované a zároveň sú o 50% lacnejšie). Po odovzdaní vozidla na spracovanie už nie je možné takéto vozidlo používať v cestnej premávke, občania sú následne povinný splniť administratívne podmienky na vyradenie vozidla z evidencie. Zrušením povinnosti občanov po odovzdaní vozidla na spracovanie by síce došlo k výpadku štátneho rozpočtu vo výške 132 205 eur, ale pre občanov by sa výrazným spôsobom uľahčilo zrušením povinnosti žiadať dopravné inšpektoráty o vyradenie vozidiel z evidencie. Uvedeným opatrením by sa vytvoril priestor na ďalšie zefektívňovanie vedenia evidencie vozidiel. V roku 2015 boli na úseku vedenia evidencie vozidiel vybraté celkovo správne poplatky za štandardné evidenčné úkony vrátane poplatkov za elektronické podania vo výške 70 467 246 eur. Navrhované zníženie vo výške max. 132 205 eur predstavuje len 0,19 %. z celkovej výšky vybraných správnych poplatkov na úseku vedenia evidencie vozidiel.	Z	Ministerstvo financií SR považuje navrhovanú úpravu sadzobníka správnych poplatkov nad rámec novely zákona. 
Rozpor trvá.	
8.	MVSR (Ministerstvo vnútra Slovenskej republiky)	K Čl. I
K novelizačnému bodu 10 – V sadzobníku správnych poplatkov časti VI. Doprava položke 65 Poznámky žiadame vypustiť bod 4. Túto pripomienku považujeme za zásadnú. Odôvodnenie: V položke 65 časti poznámky bode 4 sa uvádza možnosť predloženia znaleckého posudku, na základe ktorého sa vypočíta iný pomer zostatkovej hodnoty na výpočet poplatku za zápis držiteľa vozidla, ako predpokladá návrh novely zákona. Jedným z cieľov zavádzania nových spôsobov platenia správnych poplatkov bolo sledovanie maximálne možnej adresnosti správnych poplatkov vo vzťahu k jednotlivým položkám sadzobníka správnych poplatkov. Na základe uvedeného boli zavedené platobné kiosky, ktoré vychádzajú z konkrétnych položiek sadzobníka správnych poplatkov. Obdobne bola zavedená adresnosť aj pri iných spôsoboch platenia správnych poplatkov podľa systému modul správnych poplatkov, v softvérovej pokladni alebo v mobilnej aplikácii. Zavedenie iného spôsobu koeficientu zostatkovej hodnoty vozidla by predstavovalo narušenie pravidiel adresnosti platenia správnych poplatkov, čo nepovažujeme za prínosné ani pre verejnosť, ani pre správne orgány na úseku vedenia evidencie vozidiel. Zároveň navrhovaný spôsob výpočtu iného koeficientu zostatkovej hodnoty vozidla vytvára priestor na možné účelové vydávanie znaleckých posudkov s cieľom vyhýbania sa plateniu správnych poplatkov v riadnej výške.	Z	Stanovenie spravodlivej výšky sadzby poplatku, ktorá zodpovedá zostatkovej hodnote vozidla v pomere k pôvodnej cene vozidla, je dôležité najmä v prípadoch, ak z objektívnych dôvodov (nadmerný počet najazdených kilometrov, opravené vozidlo po havárii, a pod.) hodnota vozidla nezodpovedá priemeru trhu v danej vekovej kategórii. Nepredpokladáme, že by išlo o masívne využívaný nástroj, nakoľko náklady spojené so znaleckým posudkom znáša poplatník. Podľa našich prepočtov by mohlo ísť z celkového ročného počtu registrácií 415 000 maximálne o 14 200 prípadov (3,4%), kedy by sa teoreticky mohol poplatníkovi oplatiť znalecký posudok (v skutočnosti však nie všetky vozidlá majú pomer zostatkovej hodnoty k počiatočnej cene nižší než je priemer trhu zohľadnený v navrhovaných sadzbách). 
Rozpor trvá.	
9.	ZMOS (Združenie miest a obcí Slovenska)	Novelizačným bodom č. 11 až 15
K článku I Vložiť nový novelizačný bod č. 11. V sadzobníku správnych poplatkov v časti I. Všeobecná správa v položke 2 písmeno a) a písmeno c) sa suma „1,50 eur“ nahrádza sumou „2 eurá“. Vložiť nový novelizačný bod č. 12. V sadzobníku správnych poplatkov v časti I. Všeobecná správa v položke 2 písmeno b) sa suma „5 eur“ nahrádza sumou „7eur“. Vložiť nový novelizačný bod č. 13 V Sadzobníku poplatkov v časti I. Všeobecná správa v položke 2b vypustiť text: „s výnimkou prvého úradného výpisu z knihy narodení, knihy manželstiev, knihy úmrtí .....“ Vložiť nový novelizačný bod č. 14. V sadzobníku správnych poplatkov v časti I. Všeobecná správa v položke 3 písmeno a) sa suma „1,50 eur“ nahrádza sumou „2 eurá“. Vložiť nový novelizačný bod č. 15. V sadzobníku správnych poplatkov v časti I. Všeobecná správa doplniť nové položky 15a, 15b, 15c Položka 15a Vyhotovenie Zápisnice o určení otcovstva súhlasným vyhlásením rodičov k doposiaľ nenarodenému dieťaťu 5 eur Položka 15b Vyhotovenie podkladov o narodení, uzavretí manželstiev a úmrtí pre osobitnú matriku MV SR 10 eur Položka 15c Prevzatie cirkevného sobáša, kontrolu údajov, zápis do matriky a vykonanie oznamovacej povinnosti 5 eur Zásadná pripomienka Odôvodnenie V novelizačných bodoch 11., 12., a 14. navrhuje ZMOS zvýšenie správneho poplatku z dôvodu zvýšeného počtu týchto úkonov vykonávaných na obecných, miestnych a mestských úradoch a matričných úradoch z čoho plynú pre mestá a obce vyššie výdavky spojené s týmito úkonmi. Návrh na úpravu poplatkov ZMOS uplatňuje aj z dôvodu, že tieto neboli niekoľko rokov upravované. Zároveň ZMOS reaguje na podnety členských miest a obcí, ktorým vznikajú nové povinnosti spojené napr. s určením otcovstva a ktoré neboli doteraz spoplatnené. V novelizačnom bode ZMOS žiada o spoplatnenie každého v položke 2b, nakoľko aj prvý úradný záznam je potrebné vynaložiť určité náklady. V novelizačnom bode 15. sa jedná o nové položky, ktoré doteraz neboli zavedené a spoplatňované. Z dôvodu ich neustáleho nárastu je potrebné ich zaviesť a spoplatniť.	Z	Ministerstvo financií SR považuje navrhovanú úpravu sadzobníka správnych poplatkov nad rámec novely zákona. 
Rozpor trvá.	
10.	ZMOS (Združenie miest a obcí Slovenska)	k novelizačnému bodu č. 18
Vložiť nový novelizačný bod č. 18. V sadzobníku správnych poplatkov v časti II. Vnútorná správa v položke 18 sa suma „16,50 eur“ nahrádza sumou „20 eurá“, suma „66 eur“ nahrádza sumou „ 70 eur, suma „33 eur“ sa nahrádza sumou „35 eur“, suma „165,50 eur“ nahrádza sumou „200 eur“, suma“199 eur“ saA/NA/N nahrádza sumou „200 eur“. V tejto položke žiada ZMOS doplniť novú sadzbu za uzatváranie cirkevného manželstva 20 eur Zásadná pripomienka Odôvodnenie Pri návrhu úpravy ZMOS vychádza z požiadaviek a skúseností členských miest a obcí. Nárast počtu úkonov spojených s uzatváraním manželstiev vedie k zvyšovaniu nákladov miest a obcí pri týchto úkonoch. Ďalším dôvodom na úpravu poplatkov v tejto časti je zvýšený nárast sobášov v atraktívnych externých priestoroch, s ktorými majú mestá a obce tiež zvýšené náklady. Pri zavedení novej sadzby pri uzatváraní manželstva v kostole je účelom spoplatniť tento výkon, nakoľko matričné úrady spracúvajú žiadosti a kompletizujú všetky doklady aj pri týchto obradoch.	Z	Ministerstvo financií SR považuje navrhovanú úpravu sadzobníka správnych poplatkov nad rámec novely zákona. 
Rozpor trvá.	
11.	ZMOS (Združenie miest a obcí Slovenska)	k novelizačnému bodu č. 20
Vložiť nový novelizačný bod č. 20. V sadzobníku správnych poplatkov v časti V. Stavebná správa v položke 60 písmeno f) sa suma „20 eur“ nahrádza sumou „30 eur“, písmeno i) suma „60 eur“ sa nahrádza sumou „100 eur“, písmeno j) suma „150 eur“ sa nahrádza sumou „200 eur“. Zásadná pripomienka Odôvodnenie ZMOS navrhuje úpravu poplatkov v tejto položke jednak z dôvodu zvýšenej administratívnej záťaže stavebných úradov (písmeno f) ) a jednak z dôvodu regulácie umiestňovania reklamných stavieb (písmená i) a j) v mestách a obciach.	Z	Ministerstvo financií SR považuje navrhovanú úpravu sadzobníka správnych poplatkov nad rámec novely zákona. 
Rozpor trvá.	
12.	ZMOS (Združenie miest a obcí Slovenska)	k novelizačnému bodu č. 21
Vložiť nový novelizačný bod č. 21. V sadzobníku správnych poplatkov v časti V. Stavebná správa v položke 60a písmeno a) sa suma „100 eur“ nahrádza sumou „200 eur“, suma „30 eur“ sa nahrádza sumou „50 eur“, písmeno b) suma „60 eur“ sa nahrádza sumou „100 eur“, suma „150 eur“ sa nahrádza sumou „200 eur“, písmeno d) suma „30 eur“ sa nahrádza sumou „50 eur“, písmeno e) suma „30 eur“ sa nahrádza sumou „50 eur“, suma „10 eur“ sa nahrádza sumou „20 eur“, písmeno f) suma „80 eur“ sa nahrádza sumou „100 eur“, písmeno g) suma „10 eur“ sa nahrádza sumou „20 eur“, písmeno h) suma „30 eur“ sa nahrádza sumou „50 eur“, písmeno i) suma „10 eur“ sa nahrádza sumou„20 eur“, Zásadná pripomienka pre písmená a), b) a d) Obyčajná pripomienka pre písmená e) až i) Odôvodnenie ZMOS navrhuje úpravu poplatkov v tejto položke z dôvodu motivácie stavebníkov nepredlžovať platnosť stavebného povolenia, táto úprava má byť motiváciou pre stavebníkov, aby čo najskôr začali s výstavbou. V bode b) sa opäť jedná o reguláciu reklamných stavieb zo strany miest a obcí.	Z	Ministerstvo financií SR považuje navrhovanú úpravu sadzobníka správnych poplatkov nad rámec novely zákona. 
Rozpor trvá.	
13.	ZMOS (Združenie miest a obcí Slovenska)	k novelizačnému bodu č. 24
Vložiť nový novelizačný bod č. 24. V sadzobníku správnych poplatkov v časti V. Stavebná správa v položke 62a písmeno h) sa suma „50 eur“ nahrádza sumou „100 eur“. Zásadná pripomienka Odôvodnenie ZMOS navrhuje úpravu poplatkov v tejto položke z dôvodu regulácie umiestňovania reklamných stavieb v mestách a obciach.	Z	Ministerstvo financií SR považuje navrhovanú úpravu sadzobníka správnych poplatkov nad rámec novely zákona. 
Rozpor trvá.	
14.	ZMOS (Združenie miest a obcí Slovenska)	k novelizačnému bodu č. 22
Vložiť nový novelizačný bod č. 22. V sadzobníku správnych poplatkov v časti V. Stavebná správa v položke 61 sa text „trojnásobok sadzby ustanovenej v položke 60“ nahrádza textom, ktorý znie: „päťnásobok sadzby ustanovenej v položke 60“ Zásadná pripomienka Odôvodnenie ZMOS žiada o úpravu tohto poplatku, aby toto zvýšenie bolo určitou „sankciou“ pre stavebníkov (vlastníkov), za to, že neriešili otázku dodatočného povolenia na stavbu. 	
Zásadná 	

	Z	Ministerstvo financií SR považuje navrhovanú úpravu sadzobníka správnych poplatkov nad rámec novely zákona. 
Rozpor trvá.	
15.	ZMOS (Združenie miest a obcí Slovenska)	k novelizačnému bodu č. 23
Vložiť nový novelizačný bod č. 23. V sadzobníku správnych poplatkov v časti V. Stavebná správa v položke 62 sa suma „30 eur“ nahrádza sumou „50 eur“. Zásadná pripomienka Odôvodnenie ZMOS navrhuje úpravu poplatkov v tejto položke z dôvodu zvýšenej administratívnej záťaže stavebných úradov.	Z	Ministerstvo financií SR považuje navrhovanú úpravu sadzobníka správnych poplatkov nad rámec novely zákona. 
Rozpor trvá.	
16.	MDVaRRSR (Ministerstvo dopravy, výstavby a regionálneho rozvoja Slovenskej republiky)	Čl. I bod 10
V položke 65 do písmena c) žiadame doplniť okrem elektromobilov aj iné alternatívne palivá ako CNG, LNG, LPG a vodík. Túto pripomienku považuje ministerstvo za zásadnú. Odôvodnenie: Slovenská republika by mala podporovať aj iné alternatívne palivá nielen elektromobily. V súčasnosti Ministerstvo hospodárstva Slovenskej republiky predložilo do pripomienkového konania návrh Národného politického rámca pre rozvoj trhu s alternatívnymi palivami, ktorým sa preberá smernica Európskeho parlamentu a Rady 2014/94/EÚ z 22. októbra 2014 o zavádzaní infraštruktúry pre alternatívne palivá, preto by medzi úľavy z registračného poplatku mali byť zahrnuté všetky alternatívne palivá nielen elektrina.
	Z	Registračný poplatok má povahu majetkovej dane. Vozidlá s pohonom na alternatívne palivo nemajú nižšiu hodnotu, a preto sa navrhuje zachovať prístup určenia výšky poplatku podľa výkonu a veku daného vozidla. Zavedenie osobitných režimov pre ďalšie kategórie vozidiel by sa v systéme zaviedli ďalšie desiatky sadzieb a systém by sa týmto zneprehľadnil. Štát má na podporu takýchto vozidiel dostupné aj iné nástroje. Pripomíname, že vozidlá s akýmkoľvek výkonom motora, ktorého jediným zdrojom je elektrina (čistá energia) je poplatok navrhnutý v nezmenenej výške 33 eur. Zvýhodnenie environmentálne čistých vozidiel (pri abstrahovaní od faktu, že aj istý podiel vyrábanej elektriny je z uhlia, plynu, ropy a pod.) sa do registračného poplatku na podporu predaja práve týchto vozidiel zakomponoval a navrhuje sa zachovať.
Rozpor trvá.	
17.	MDVaRRSR (Ministerstvo dopravy, výstavby a regionálneho rozvoja Slovenskej republiky)	Čl. I bod 10
Podľa predkladacej správy správny poplatok v položke 65 „predstavuje tiež registračný poplatok, ktorý sa uplatňuje vo väčšine krajín EÚ a má výrazné črty majetkovej dane, resp. nesie v sebe aj environmentálne aspekty používania motorového vozidla.“ Podľa nášho názoru navrhovaná položka 65 vykazuje len črty majetkovej dane a neobsahuje žiadne environmentálne prvky. Takto navrhnutý registračný poplatok bude v rámci krajín EÚ predstavovať raritu, pretože staršie vozidlá, ktoré znečisťujú najviac, sú zaťažené menším poplatkom. Trend v krajinách EÚ je presne opačný. Preto žiadame, aby navrhovateľ položku 65 upravil aj podľa environmentálnych kritérií tak, aby so vzrastajúcou environmentálnou kvalitou vozidiel (prísnejšími emisnými normami) dochádzalo k poklesu registračného poplatku. Túto pripomienku považuje ministerstvo za zásadnú.	Z	Napriek tomu, že výpočet registračného poplatku nezahŕňa priamo environmentálne faktory ako sú v súčasnosti neobjektívne emisie, resp. objektívnejšie emisné triedy, novonavrhovaný systém určovania sadzieb registračného poplatku má nepriamy vplyv na proenvironmentálne správanie vlastníkov vozidiel. Toto treba posudzovať v kontexte so súčasným stavom, ktorý je výrazne nerovnomerný vo výške sadzieb medzi novými a staršími vozidlami. Príklad: držiteľ nového vozidla napr. s výkonom 125 kW, ktoré je prvýkrát registrované, v súčasnosti zaplatí 657 eur, pričom rovnako výkonné tuzemské vozidlo, ale troj-, štvor-, desať-, či dvadsaťročné zaplatí pri ďalšej preregistrácii vždy len 33 eur. Motivácia kúpiť si ojazdené vozidlo s vyššími emisiami je z pohľadu priepastného rozdielu medzi sadzbami signifikantná. Naopak návrh počíta s postupným vyklesávaním výšky sadzieb podľa veku v rovnakej výkonovej kategórii. Spomínané 125 kW vozidlo v prípade prvej registrácie podľa nových sadzieb držiteľ zaplatí 530 eur (o 127 eur menej, resp. o 19% menej!), zatiaľ čo staršie vozidlo napr. päťročné 169,5 eur (o 136,5 eur viac) a desaťročné vozidlo 74 eur (o 41 eur viac). Motivácia kúpy nového vozidla s nižšími emisiami je v porovnaní so súčasnosťou väčšia. Viac ako desaťročné vozidlá majú len zlomkovú hodnotu kúpnej ceny, takže zdaňovať majetok s nízkou (alebo takmer žiadnou) hodnotou viac ako majetok s vyššou hodnotou je napriek vyšším emisiám starších vozidiel daňovo nespravodlivé a systém by bol degresívny. 
Rozpor trvá.	
18.	AZZZ SR (Asociácia zamestnávatelských zväzov a združení Slovenskej republiky)	položke 65
Navrhujeme ponechať položku 65 zákona o spr.poplatkoch v pôvodnom znení, pritom už pri zavedení tejto položky sme s týmto ustanovením nesúhlasili. Odôvodnenie : S navrhovanou zmenou absolútne nesúhlasíme, nakoľko správny poplatok by nemal byť skrytou formou zdaňovania, ale mal by odrážať reálne náklady spojené s výkonom spoplatneného úkonu.	Z	Ministerstvo financií SR mení systém registračného poplatku (dane) s cieľom zachytiť hodnotový princíp zdaňovania. V porovnaní so súčasným stavom sa zabezpečí vyššia spravodlivosť v zdanení hodnoty majetku (parametre výkon a vek sú štatisticky najvýznamnejšími faktormi). Súčasný stav obsahuje výrazné rozdiely medzi novými a starými vozidlami, ako aj medzi dovezenými ojazdenými a tuzemskými ojazdenými vozidlami. Návrh je rozpočtovo neutrálny, takže nové vozidlá môžu vo veľkej väčšine mať aplikovaný nižší poplatok ako v súčasnosti. V ďalších rokoch sa zavádza postupné vyklesávanie sadzieb registračného poplatku s cieľom zachytiť postupné vyklesávanie hodnoty vozidla v čase. 
Rozpor trvá.	
19.	NBÚSR (Národný bezpečnostný úrad)	Čl. I
V čl. I sa za novelizačný bod 9. vkladá nový novelizačný bod 10., ktorý znie: „10. V Sadzobníku správnych poplatkov v časti I. Všeobecná správa položka 10, časť Oslobodenie sa dopĺňa bod 4., ktorý znie: „Od poplatku podľa písm. e) je oslobodený Národný bezpečnostný úrad, Slovenská informančná služba, Vojenské spravodajstvo a Policajný zbor na účely vykonávania bezpečnostných previerok podľa osobitného predpisu.x)“. Poznámka pod čiarou k odkazu x) znie: „x) Zákon č. 215/2004 Z. z. o ochrane utajovaných skutočností a o zmene a doplnení niektorých zákonov v znení neskorších predpisov.“ Doterajšie novelizačné body 10. až 15. sa označujú ako novelizačné body 11. až 16.“ Odôvodnenie: Žiadame rozšíriť okruh subjektov oslobodených od platenia poplatku za poskytnutie katastrálneho operátu alebo iného operátu preukazujúceho vlastnícke právo k nehnuteľnosti. Uvedené informácie sú nevyhnutné pre realizáciu bezpečnostných previerok fyzických osôb a podnikateľov vykonávaných Národným bezpečnostným úradom, Slovenskou informačnou službou, Vojenským spravodajstvom a Policajným zborom, pričom v súčasnosti sa na ich poskytovanie nevzťahuje inštitút oslobodenia od správnych poplatkov a poskytovanie týchto informácií je spoplatňované. Túto pripomienku považuje Národný bezpečnostný úrad za zásadnú.	Z	Ministerstvo financií SR považuje navrhovanú úpravu sadzobníka správnych poplatkov nad rámec novely zákona. 
Rozpor trvá.	
20.	RÚZSR (Republiková únia zamestnávateľov)	 k čl. I., - vloženie nového novelizačného bodu
RÚZ navrhuje vložiť do čl. I., nový novelizačný bod v nasledovnom znení: „ Položka 73 odsek d) trvalé vyradenie vozidla z evidencie vozidiel .....5 eur“ Poplatok podľa písmena d) sa nevyberá, pokiaľ bolo vozidlo odovzdané na spracovanie spracovateľovi starých vozidiel podľa Zákona 79/2015 Z.z. Odôvodnenie: Od roku 2010 existuje elektronická výmena údajov medzi spracovateľmi starých vozidiel a národnou evidenciou vozidiel. Proces spracovania starého vozidla (zošrotovanie) sa nedá elektronicky ukončiť, nakoľko vyberaný poplatok 5 EUR preruší túto elektronickú službu. Poplatok musí byť zaplatený a potvrdenie predložené príslušnému DI PZP, ktoré znova potvrdí spracovanie a trvalé vyradenie vozidla z evidencie. Počet spracovaných vozidiel za 1 rok: cca 28-34 tis.	Z	Ministerstvo financií SR považuje navrhovanú úpravu sadzobníka správnych poplatkov nad rámec novely zákona. 
Rozpor trvá.	
21.	RÚZSR (Republiková únia zamestnávateľov)	k čl. I., - novelizačný bod číslo 10
Navrhnuté znenie novely zákona o správnych poplatkoch pre položku 65 „Zápis držiteľa motorového vozidla“ zavádza vo forme poplatku „majetkovú daň“, pričom hodnota dane je stanovená ako koeficient súčinu poplatku za výkon motora (kritérium hodnoty majetku) a koeficient veku vozidla, ktorý sa s vekom vozidla znižuje. Súčinom oboch koeficientov dostaneme výslednú sumu poplatku za registráciu/dane. Aplikáciou návrhu prichádza pri prvých registráciách na Slovensku k nelogickému zvýhodneniu starých, neekologických a menej bezpečných vozidiel. Takto uplatnená opačná logika je jediná v krajinách EÚ, kde všetky ostatné krajiny uplatňujú zvýšenie poplatkov s ohľadom na vek t.j. viac sú postihované neekologické vlastnosti vozidiel. Takýto prístup by mal protichodný vplyv na plnenie záväzkov SR v jednotlivých oblastiach: - znižovania emisií v doprave v gescii MŽP SR, ku ktorému sa Vláda SR zaviazala vo viacerých dokumentoch, - podporenie technológií a výrobkov využívajúcich alternatívne palivá v doprave v gescií MH SR, ktoré v súčasnosti spracováva a predkladá do MPK legislatívny návrh materiálu „Národná politika zavádzania infraštruktúry pre alternatívne palivá v podmienkach Slovenskej republiky“ a „Národný politický rámec pre rozvoj trhu s alternatívnymi palivami“, - nie je dôvod, aby sa MDVaRR SR zaoberalo problematikou budovania infraštruktúry v súvislosti so zvýšeným záujmom o alternatívne palivá v doprave, pokiaľ neexistuje dostatočná motivácia trhu pre obnovu vozidlového parku prostredníctvom ekologických vozidiel, - bezpečnosť na cestách a znižovanie následkov dopravných nehôd (MV SR) čo je v kontraste programovým vyhlásením vlády a jej záujmu chrániť zdravie a životy občanov, - zavedením variabilnej výšky poplatku sa nedajú uplatniť elektronické služby registrácie vozidiel, nakoľko elektronická služba nedokáže posúdiť správnosť zaplateného poplatku, čo neguje celú prácu MV SR v oblasti zavádzania elektronickej registrácie vozidiel v uplynulom období, uplatnenie takéhoto prístupu zároveň môže spôsobovať korupčné správanie, - návrh ide proti pozitívnym signálom, ktoré sa objavujú pri stanovovaní podmienok verejného obstarávania a výberového konania na nákup vozidiel pre podnikateľov, štátnu správu a samosprávu, kde čoraz vyššiu váhu získavajú ekologické kritéria. Po rokoch snaženia o zmenu verejnej mienky v tejto oblasti sa vraciame späť, - navrhnutá logika registračného poplatku sa stavia kontraproduktívne k všetkým týmto dlhoročným snahám vlády aj súkromného sektora a demotivuje o ekologickej obnove vozidlového parku. Preto RÚZ navrhuje, aby sadzba registračných poplatkov zohľadňovala ekologické parametre vozidla a poplatok sa by sa mal progresívne zvyšovať s ohľadom na nižšiu ekologickú kvalitu vozidiel. RÚZ a jej členovia navrhujú konkrétnu formu riešenia problému, ktorá bude vychádzať z nasledovných princípov. - navrhuje rozdeliť vozidlá podľa emisných úrovní na EURO 1-3, EURO4, EURO 5, EURO 6. Benefit rozdelenia spočíva v eliminovaní neekologických vozidiel a podpore ekologických vozidiel, - jednotlivé emisné skupiny majú presný termín poslednej povinnej registrácie vozidla, preto je toto kritérium kontrolovateľné, - výkonové kritérium ako základná forma posúdenia vozidla zostáva zachované, - jednotlivé emisné úrovne majú skupiny poplatkov progresívne sa zvyšujúce s výkonom motora pričom platí, o jeden stupeň vyššia emisná úroveň znižuje poplatok o jednu výkonovú skupinu, - najvyššia výkonová úroveň a strop poplatku je stanovený na 236kW a 1.660 EUR čo považujeme za dostatočne vysokú sumu (v podstate sankciu za luxusný majetok) uplatnenú pri každej zmene v evidencii, - pri porovnaní na vzorke poplatku pre vozidlá s vekom 5-11 rokov, výkonom, 100-140kW vidno, že ide o veľmi podobnú výšku poplatku. - navrhované riešenie výšky poplatku eliminuje všetky negatíva návrhu MF SR, ktoré sú popísaní v hornej časti tohto materiálu. Sprehľadňuje celý systém, zachováva možnosť využívania elektronických služieb a pôsobí motivačne pre obnovu vozidlového parku v duchu hlavného princípu, ktorý inicioval úlohy zapísané v jednotlivých kapitolách programového vyhlásenia Vlády SR – ochrana zdravia a životov obyvateľov Slovenskej republiky. Sadzby poplatkov by následne vyzerali nasledovne Registrácia Euro 1,2,3 Euro 4 Euro 5 Euro 6 Výkon od Výkon do Január 2000 Január 2005 Január 2009 Január 2014 0 33 33 33 33 80 86 52 33 33 33 86 92 76 52 33 33 92 98 104 76 52 33 102 112 148 104 76 52 112 122 192 148 104 76 124 136 268 192 148 104 136 148 389 268 192 148 152 168 568 389 268 192 168 184 812 568 389 268 202 236 1660 812 568 389 236 a viac 1660 1660 812 568	Z	Registračný poplatok má podstatu majetkovej dane. To znamená, že rozhodujúcim kritériom určenia základu poplatku (dane) je bohatstvo (resp. výška majetku). Aby každé vozidlo nebolo potrebné ohodnocovať individuálne, stanovili sa štatisticky najvýznamnejšie objektívne kritéria na definovanie hodnoty majetku. Počet kritérií je stanovený na dva, t. j. výkon a vek s cieľom zachovať zrozumiteľnosť vypočítania výšky poplatku. Registračný poplatok, ktorý je zavedený už aj v súčasnosti, nie je environmentálnou daňou. Napriek tomu, že výpočet registračného poplatku nezahŕňa priamo environmentálne faktory ako sú v súčasnosti neobjektívne emisie, resp. objektívnejšie emisné triedy, novonavrhovaný systém určovania sadzieb registračného poplatku má nepriamy vplyv na proenvironmentálne správanie vlastníkov vozidiel. Toto treba posudzovať v kontexte so súčasným stavom, ktorý je výrazne nerovnomerný vo výške sadzieb medzi novými a staršími vozidlami. Príklad: držiteľ nového vozidla napr. s výkonom 125 kW, ktoré je prvýkrát registrované, v súčasnosti zaplatí 657 eur, pričom rovnako výkonné tuzemské vozidlo, ale troj-, štvor-, desať-, či dvadsaťročné zaplatí pri ďalšej preregistrácii vždy len 33 eur. Motivácia kúpiť si ojazdené vozidlo s vyššími emisiami je z pohľadu priepastného rozdielu medzi sadzbami signifikantná. Naopak návrh počíta s postupným vyklesávaním výšky sadzieb podľa veku v rovnakej výkonovej kategórii. Spomínané 125 kW vozidlo v prípade prvej registrácie podľa nových sadzieb držiteľ zaplatí 530 eur (o 127 eur menej, resp. o 19% menej!), zatiaľ čo staršie vozidlo napr. päťročné 169,5 eur (o 136,5 eur viac) a desaťročné vozidlo 74 eur (o 41 eur viac). Motivácia kúpy nového vozidla s nižšími emisiami je v porovnaní so súčasnosťou väčšia. Viac ako desaťročné vozidlá majú len zlomkovú hodnotu kúpnej ceny, takže zdaňovať majetok s nízkou (alebo takmer žiadnou) hodnotou viac ako majetok s vyššou hodnotou je napriek vyšším emisiám starších vozidiel daňovo nespravodlivé a systém by bol degresívny.Okrem toho takýto návrh by mal silný antisociálny efekt. Kúpa staršieho vozidla (napr. viac ako desaťročného) by sa predražila v pomere k hodnote vozidla aj o desiatky percent a pre marginálne skupiny obyvateľstva (napr. mnohodetné rodiny, pracujúci na úrovni minimálnej mzdy, zdravotne ťažko postihnutí, osamelé matky a pod.) by sa kúpa vozidla stala nedostupná. Návrh pripomienky s negatívnym sociálnym vplyvom v dôsledku vyšších sadzieb na vozidlá s nižšou emisnou triedou nebol predstavený verejnosti, a preto ani nebol predmetom diskusií v tejto rovine s vybranými sociálnymi partnermi, ktorí zastupujú rôzne sociálne skupiny obyvateľstva. V návrhu nie je možné kombinovať prvky majetkovej a environmentálnej dane, nakoľko tieto efekty sú vzájomne protichodné a po diskusii s expertmi EK bol základ dane zachovaný so súčasným stavom (hodnota majetku). Majetkovú podstatu registračnej dane volí EK pri diskusii so všetkými členskými krajinami EÚ (pričom neobmedzuje vnášať aj iné komponenty, napr. s environmentálne pozitívnym efektom). EK taktiež konštatuje potrebu úpravy systému, ak vyklesávanie sadzieb vzhľadom na opotrebenie nie je dostatočné.Systém je nastavený tak, že registračný poplatok sa bude platiť pri každej zmene držiteľa vozidla (predaj druhému, tretiemu a ďalším majiteľom), pričom s narastajúcim vekom poplatok klesá taktiež z dôvodu, že implicitne treba počítať aj s poplatkom, ktorý už zaplatil prvý držiteľ (vlastník) vozidla. Nie je dôvod na spoplatňovanie (zdaňovanie) toho istého predmetu dane vyššou sadzbou – v kontexte, že aj EURO 6 norma bude pri ďalšom technologickom vývoji raz tá horšia emisná trieda a podľa návrhu pripomienky by takéto vozidlo malo v budúcnosti platiť vyšší poplatok akoby zaplatil jeho držiteľ v čase prvej registrácie. Pripomíname, že vozidlá s akýmkoľvek výkonom motora, ktorého jediným zdrojom je elektrina (čistá energia) je poplatok navrhnutý v nezmenenej výške 33 eur. Zvýhodnenie environmentálne čistých vozidiel (pri abstrahovaní od faktu, že aj istý podiel vyrábanej elektriny je z uhlia, plynu, ropy a pod.) sa do registračného poplatku na podporu predaja práve týchto vozidiel zakomponoval a navrhuje sa zachovať.Poskytovanie elektronických služieb vrátane platby poplatku je záležitosťou nastavenia systému, ktorý môže obsahovať maticu všetkých sadzieb po dosadení veličín do vzorca. Proces kontroly evidovaného poplatku aj správnosť vypočítanej výšky poplatku nie je v kompetencii MF SR, avšak máme za to, že aj pri elektronickej službe je potrebné sa dostaviť na policajný inšpektorát z dôvodu overenia registrovaného vozidla, takže správnosť výšky poplatku je závislá taktiež od kontroly úradníkom na mieste. Vami navrhovaný degresívny systém určenia sadzieb poplatkov podľa emisný tried je fiškálne negatívny, pričom zachovanie fiškálnej neutrality (výšky príjmu do štátneho rozpočtu) je podmienkou navrhovanej zmeny. Pripomienkou navrhovaný mechanizmus určovania sadzieb nijako nerieši otázku poskytovania elektronických služieb (sú to len iné čísla podľa iných kritérií).
Rozpor trvá.